ອິນເດຍລະບຸວ່າ ມີການຫ້າງລະເບີດ ໄວ້ໃນລົດຈັກ
ເຈົ້າໜ້າທີ່ອິນເດຍກ່າວວ່າ ມີການຫ້າງລະເບີດ ໃສ່ລົດຈັກສະກຸດເຕີ້ ໃນການໂຈມຕີ ທີ່ນະຄອນມູມໄບ
ເອກອະທິບໍດີກະຊວງພາຍໃນຂອງອິນເດຍກ່າວວ່າ ພວກນັກສືບກຳລັງກວດເບິ່ງຫຼັກຖານ ຕ່າງໆ ທີ່ໄດ້ມາຈາກບ່ອນເກີດເຫດແລະກ້ອງຖ່າຍພາບວີດີໂອຂະນະທີ່ພວກເຂົາເຈົ້າສືບຕໍ່ ດຳເນີນການສືບສວນກ່ຽວກັບເຫດລະເບີດຮ້າຍແຮງທີ່ໄດ້ສັ່ນສະເທືອນນະຄອນມູມໄບໃນ ມື້ວັນພຸດແລ້ວນີ້ ທ່ານ R K Singh ກ່າວໃນວັນສຸກມື້ນີ້ວ່າ ເຈົ້າໜ້າທີ່ໄດ້ລະບຸວ່າລະເບີດລູກນຶ່ງໄດ້ມີການ ຫ້າງໃສ່ລົດຈັກສະກຸດເຕີ້ຄັນນຶ່ງ ມີລະເບີດທັງໝົດ 3 ລູກໄດ້ແຕກຂຶ້ນໃນໄລະຍະ 20 ນາ ທີຫ່າງກັນ ຢູ່ທີ່ນະຄອນມູມໄບ ຊຶ່ງເປັນສູນກາງການເງິນຂອງອິນເດຍທີ່ເຮັດໃຫ້ມີຜູ້ເສຍຊີ ວິດຢ່າງນ້ອຍ 17 ຄົນແລະໄດ້ຮັບບາດເຈັບອີກ 133 ຄົນ ທ່ານ Singh ແຈ້ງໃຫ້ຊາບກ່ຽວກັບຄວາມຄືບໜ້າຂອງການສືບສວນວ່າພວກນັກສືບກຳ ລັງກວດເບິ່ງຊີດີ 11 ແຜ່ນຂອງຮູບວີດີໂອທີ່ຖ່າຍຈາກກ້ອງສັງເກດການໃນບໍລິເວນທີ່ເກີດ ເຫດ ເພື່ອຊອກຫາຜູ້ຄົນຫຼືກິດຈະກຳທີ່ໜ້າສົງໄສຕ່າງໆ ການກວດເບິ່ງຊາກຄວາມເສຍຫາຍໃນບໍລິເວນທີ່ເກີດເຫດ ສະແດງຮ່ອງຮອຍໃຫ້ເຫັນວ່າ ມີການນຳໃຊ້ສານແອັມໂມເນຍໄນເຕຣັດ ແລະສ່ວນປະສົມຂອງຝຸ່ນວິທະຍາສາດໃນການ ເຮັດລະເບີດທີ່ໃຊ້ໂຈມຕີ ພວກເຈົ້າໜ້າທີ່ກ່າວວ່າ ຕຳຫຼວດກຳລັງສືບສວນເບິ່ງທຸກຊ່ອງທາງທີ່ເປັນໄປໄດ້ ກ່ຽວກັບ ບັນດາກຸ່ມທີ່ເປັນປໍລະປັກແລະໜ່ວຍສືບລັບຂອງອິນເດຍກໍບໍ່ໄດ້ເຕືອນລ່ວງໜ້າກ່ຽວການ ໂຈມຕີເຫຼົ່ານີ້ ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບໃນການໂຈມຕີເທື່ອແຕ່ພວກ ເຈົ້າໜ້າທີ່ກ່າວວ່າ ຕົນເຊື່ອວ່າເປັນການໂຈມຕີກໍ່ການຮ້າຍທີ່ມີການປະສານງານກັນ ພວກເຈົ້າໜ້າທີ່ອະວຸໂສຂອງອິນເດຍ ໄດ້ກ່າວປ້ອງກັນການເອົາມາດຕະການຮັກສາຄວາມ ປອດໄພຂອງລັດຖະບານທີ່ນະຄອນມູມໄບ ແລະໃຫ້ຄຳໝັ້ນສັນຍາວ່າຈະໃຫ້ຄຳຕອບຕໍ່ບັນ ຫາເຫຼົ່ານີ້ ຂະນະທີ່ພວກເຂົາເຈົ້າພວມປະເຊີນກັບຄວາມໂກດແຄ້ນແລະຄວາມເສົ້າເສຍໃຈ ຂອງປະຊາຊົນລຸນຫຼັງທີ່ໄດ້ເກີດເຫດລະເບີດ